stanford-oval/wikipedia huggingface dataset:
Revival (שיר של סלינה גומז)
הערות שוליים

↑  סלינה גומז, אנטונינה ארמטו, טים ג'יימס, צ'אנסי הוליס, ג'סטין טרנטר, ג'וליה מייקלס, אדם שמלהולץ
1 2 3  Revival by Selena Gomez, Genius (באנגלית)
1 2  Selena Gomez - Revival, Discogs (באנגלית)
1 2  Release group “Revival” by Selena Gomez - MusicBrainz, musicbrainz.org
↑  Revival (Deluxe) by Selena Gomez, Apple Music (באנגלית)
↑  Selena Gomez on Her New Album and Coping With Media Scrutiny, Time
1 2  Revival (Deluxe), נבדק ב-2020-10-07
1 2  Selena Gomez - Revival (Official Audio)
| סלינה גומז |
| --- | --- | --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות | דיסקוגרפיה • פרסים ומועמדויות • שירים • וידאוגרפיה • סיבובי הופעות |  |
| אלבומי אולפן | Stars Dance • Revival • Rare |  |
| אלבומי אוסף | For You |  |
| מיני-אלבומים | Another Cinderella Story EP • Selena × Votes • Revelación |  |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" |  |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |  |
| סינגלים שיווקיים | "Shake It Up" • "Me & the Rhythm" • "Feel Me" |  |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |  |
| סיבובי הופעות | Stars Dance Tour • Revival Tour |  |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • Selena + Chef •‏ Selena Gomez: My Mind & Me |  |
אדוארד טולמן

| --- | --- |

 לידה:  14 באפריל 1886 וסט ניוטון, ארצות הברית 
 פטירה:  19 בנובמבר 1959 (בגיל 73) ברקלי, ארצות הברית 
 ענף מדעי:  ביהביוריזם תכליתי 
 מקום קבורה:  Hartley Cemetery 
 מקום לימודים:  המכון הטכנולוגי של מסצ'וסטס (1911)  אוניברסיטת הרווארד (1915)  בית ספר ניוטון הצפוני 
 מנחה לדוקטורט:  אדווין הולט 
 מוסדות:  אוניברסיטת קליפורניה בברקלי 
 תלמידי דוקטורט:  רוברט טריון, R. Darrell Bock 
 פרסים והוקרה:  פרס האגודה האמריקנית לפסיכולוגיה לתרומות מדעיות נכבדות לפסיכולוגיה (1957)  פרס קורט לוין (1949)  עמית האקדמיה האמריקאית לאמנויות ולמדעים  Honorary Fellow of the British Psychological Society 
 
אדוארד טולמן (אנגלית: Edward C. Tolman; 14 באפריל 1886 –  19 בנובמבר 1959) היה פרופסור לפסיכולוגיה באוניברסיטת ברקלי בארצות הברית וממייסדי הפסיכולוגיה הקוגניטיבית המודרנית. מחקריו התמקדו בתהליכי למידה בקרב בעלי חיים ובני אדם וקידמו תפיסה חדשה של למידה אשר קראה תיגר על התפיסות הביהייביוריסטיות שרווחו בימיו. בשנת 2002 דורג כאחד מ-45 הפסיכולוגים המצוטטים ביותר במאה ה-20.
ביוגרפיה

טולמן נולד בניו אינגלנד למשפחה משכילה מן המעמד הגבוה. הוא למד כימיה במכון הטכנולוגי של מסצ'וסטס, אך לקראת סוף לימודיו נתקל ב"עקרונות הפסיכולוגיה" של ויליאם ג'יימס, שעורר בו השראה כה גדולה שהחליט לנטוש את הכימיה ולעבור ללימודים מתקדמים בפסיכולוגיה ופילוסופיה. ב-1912 נסע לגרמניה לצורך לימודי הדוקטורט, שם נחשף לראשונה לפסיכולוגיית הגשטלט, אשר לדבריו הותירה בו השפעה עמוקה. ב-1915 סיים את לימודי הדוקטורט באוניברסיטת הרווארד, וב-1918 החל ללמד פסיכולוגיה באוניברסיטת קליפורניה בברקלי, שם בילה את רוב הקריירה האקדמית שלו.
טולמן נודע בעיקר בזכות סדרת המחקרים שערך בחולדות. בדומה לאדוארד לי תורנדייק וג'ון ב. ווטסון לפניו, טולמן חקר את תהליכי הלמידה בקרב חולדות באמצעות מבוכים. ואולם, בניגוד לווטסון, שהחזיק בגישה מכניסטית טהורה ותיאר את תהליך הלמידה של חולדות כיצירה אוטומטית של קשרים בין גירויים לתגובות, טולמן היה משוכנע שהתהליך כרוך ביותר מזה. הוא האמין שלחולדות היו מטרות וכוונות וכי הן הונחו על ידי מוטיבציה פנימית ללמוד את המבנה הכללי של המבוך באמצעות יצירת מה שכינה "מפה קוגניטיבית" - ייצוג מנטלי פנימי של ההיערכות המרחבית של העולם החיצון.
בסדרת מחקרים אחת הראה טולמן שמושג המפה הקוגניטיבית מאפשר להבין כיצד חולדות מיישמות מידע שנרכש בעבר בסיטואציות חדשות. הוא עשה זאת בכך שהראה שחולדות מסוגלות למצוא מזון במבוכים על ידי שימוש במסלולים אלטרנטיביים אם המסלול המועדף עליהן חסום, וכי יש בכוחן למצוא את דרכן למטרה גם אם הן מתחילות מנקודה חדשה במבוך, ולא מנקודת הפתיחה הרגילה. עובדות אלה אינן ניתנות להסבר על ידי מודל למידה פשוט של קשרי גירוי-תגובה.
באחד ממחקריו אף הראה טולמן שחולדות יכולות ללמוד מפות קוגניטיביות בהיעדר כל תגמול מפורש (כמו מזון). תחילה הוא אפשר לכמה חולדות לחקור מבוך באופן חופשי, בלי מזון בתוכו, במשך מספר ימים. לאחר מכן, משהניח את החולדות במבוך עם תגמול מזון בנקודה מסוימת שלו, מצאו החולדות את המזון במהירות גדולה בהרבה מזו של חולדות שלא נחשפו למבוך קודם לכן. לטענת טולמן, הייתה זו עדות לכך שבימים הראשונים החולדות יצרו לעצמן מפה קוגניטיבית שתשמש אותן בהמשך. את תהליך הלמידה שעברו החולדות בימים הראשונים הוא כינה "למידה לטנטית", כיוון שזוהי למידה המתרחשת בלא אימון ספציפי שמטרתו להשיג או להימנע מהשלכה מסוימת כמו השגת מזון או הימנעות הלם חשמלי.
טולמן טען שלמידה לטנטית כזו מתרחשת באופן טבעי בחיי היומיום שלנו. רעיון זה אתגר את הנחת הביהביוריזם המתודולוגי של ג'ון ווטסון שכל למידה משקפת אסוציאציית גירוי-תגובה והציע כי בפועל קיימות צורות רבות ושונות של למידה. על ידי הדגשת חשיבותם של ייצוגים פנימיים של הסביבה ושימוש במונחים כמו "מטרה" ו"כוונה", שאינן נצפות באופן ישיר אלא ניתנות להסקה בלבד, השתחרר טולמן מן המגבלות הנוקשות של עמדת הביהיביוריזם המתודולוגי, מבלי להפר את אמות המידה הביהייביוריסטיות של מתודולוגיה אמפירית מחמירה. מסיבה זו, נהוג להתייחס לטולמן כאל "נאו-ביהייביוריסט". המחקר התאורטי והניסויי המשמעותי שלו אף הניח את היסודות למחקרים הקוגניטיביים של למידה בקרב בעלי חיים ובני אדם.
בעידן מקארתי של ראשית שנות החמישים היה טולמן אחד המרצים הבכירים שאוניברסיטת קליפורניה ניסתה לפטר כיוון שסירב לחתום על שבועת נאמנות שהפרה את עיקרון החופש האקדמי. טולמן הנהיג את ההתנגדות לשבועה, וכאשר ניסתה האוניברסיטה לפטרו, הוא הגיש נגדה תביעה. 
בעקבות התביעה קבע בית המשפט העליון של קליפורניה ב-1955 כי הדרישה לחתום על השבועה היא בלתי חוקית והורה להשיב לתפקידם את כל מי שסירבו לחתום עליה.
לקריאה נוספת

קורות חייו של אדרוארד טולמן
הערות שוליים

↑  Of rats and men: Tolman, behavior and academic freedom, berkeley news
↑  Haggbloom, Steven J.; Warnick, Renee; Warnick, Jason E.; Jones, Vinessa K.; Yarbrough, Gary L.; Russell, Tenea M.; Borecky, Chris M.; McGahhey, Reagan; Powell, John L., III; Beavers, Jamie; Monte, Emmanuelle (2002). "The 100 most eminent psychologists of the 20th century". Review of General Psychology. 6 (2): 139–152.
↑  Tolman, E. C., & Honzik, C. H. (1930). Introduction and removal of reward, and maze performance in rats. University of California publications in psychology.
| --- | --- |
בקרת זהויות :  NLI: 987007594702505171  PLWABN: 9810594916705606  BIBSYS: 90373250  BNE: XX1724052  BnF: cb16602635t (data)  CANTIC: a11268098  CiNii: DA00482513  GND: 118802437  ISNI: 0000 0001 2027 9975  LCCN: no98069777  MGP: 167146  NKC: xx0054293  NTA: 074467972  SNAC: w6640stb  SUDOC: 103966978  Trove: 1149038  VIAF: 69293977   WorldCat (עם VIAF): 69293977
אגם מאמי

| --- | --- |

 מידע כללי
 סוג:  אגם 
 מידות
 שטח:  0.18 קילומטר רבוע
 אורך:  1.00 קילומטר
 רוחב ממוצע:  0.23 ק"מ 
 מידע נוסף
 קואורדינטות:  77°40′00″S 162°39′00″E﻿ / ﻿77.6667°S 162.65°E﻿ / -77.6667; 162.65
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם מאמי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם מאמי
 
אגם מאמי (באנגלית: Mummy Pond; מילולית: אגם המומיה) הוא אגם קטן, בין קרחון סוס לקרחון לקרואה בעמק טיילור, בארץ ויקטוריה שבאנטארקטיקה.
גובהו של האגם 262 מטרים מעל פני הים.
היסטוריה > מקור השם

שמו של האגם ניתן לו על ידי הגאולוג האמריקאי ט. ל. פווה אשר ביקר באזור בדצמבר 1957.
השם ניתן לו בשל כלבי הים החנוטים שהתגלו סביב האגם.
לקריאה נוספת

• Gunter Faure, Teresa M. Mensing, , P 715
•  Galen Rowell, , P 172
•  Lucy Jane Bledsoe, , P 210
•  Ana María Alonso-Zarza, Lawrence H. Tanner, editors, , P 99
הערות שוליים

1 2 3  מידע גאוגרפי והיסטורי
↑  מידע גאוגרפי
אדיר שטיינר

אדיר שטיינר
אדיר שטיינר (נולד ב-1966) הוא עובד בעיריית תל אביב, פעיל זכויות להט"ב, וההומוסקסואל הראשון שהוכר כאלמן של חייל צה"ל שנפטר במהלך שירותו. נכון ל-2012, סגן מנהל השירות העירוני באגף פניות הציבור וממונה חופש המידע שבלשכת ראש עיריית תל אביב-יפו.
ביוגרפיה

שטיינר היה לפני גיוס לצה"ל כשפגש את ד"ר דורון מייזל, שהיה אז קצין רפואה, גרוש ואב לשלוש בנות. השניים היו שותפים לחיים במשך שמונה שנים, עד לפטירתו של מייזל ממחלת הסרטן. כששקל צה"ל את קידומו של מייזל לתפקידי קצונה בכירה, עבר שטיינר את המבדקים הביטחוניים המיועדים לבן זוג של קצין בכיר.
מייזל נפטר בשנת 1991. שטיינר פתח במאבק של חמש שנים על זכויותיו של כאלמן צה"ל. ב-1996, כשהגיש עתירה לבג"ץ בנוגע לזכויותיו באמצעות האגודה לזכויות האזרח, הכריע שר הביטחון, יצחק מרדכי, לטובתו וייתר את העתירה. בדף הזיכרון למייזל באתר ההנצחה "יזכור" נכתב "הותיר אחריו אם, שלוש בנות, אח ובן זוג." שטיינר אף נאבק על זכותו לעיין בפרוטוקולים של הוועדה הצבאית שדנה בזכותו להכרה כאלמן צה"ל. כשנחשפו הפרוטוקולים התברר שדיוני הוועדה כללו אמירות קשות על הומוסקסואלים.
מאוחר יותר הכיר שטיינר את צח גרניט, שהיה לבן זוגו. לאחר מאבק משפטי, שוב באמצעות האגודה לזכויות האזרח, השיג הזוג זכויות במיסוי מקרקעין כשל זוג נשוי. שטיינר ביקש להעביר לבן זוגו צח גרניט מחצית מזכויותיו בדירתם בתל אביב, וערער לבית המשפט העליון על החלטותיהם של המפקחת על שומת המקרקעין, מנהל מס שבח מקרקעין וועדת הערר למיסוי מקרקעין לא אישרו פטור ממס שבח ומס רכישה על ההעברה.
באותה שנה החליט היועץ המשפטי לממשלה מני מזוז, כתשובת המדינה לבית המשפט העליון, לפטור העברת דירה לבן זוג מאותו המין ממס שבח מקרקעין ומס רכישה, כפי שנהוג בהעברה בין בני זוג ובין ידועים בציבור המתגוררים יחד יותר משנה.
שטיינר תורם מניסיונו למאבקיהם של חברים בקהילה וכדובר עיריית תל אביב - יפו, אימץ בתמיכת ראש העירייה חולדאי את אירועי הגאווה והפך את המצעד לאירוע דגל עירוני בהפקת העירייה.
ביחד עם חבר מועצת העיר, איתי פנקס יזם שטיינר את הקמתו של המרכז העירוני לקהילה הגאה שנחנך בחודש יוני 2008 בגן מאיר בת"א.
ביזמתו של שטיינר משקיעה העירייה משאבים מדי שנה, בחוף הגאווה - חוף הילטון, במהלך אירועי הגאווה, והופכת אותו למתחם צבעוני בו מתקיימות מסיבות חוף יומיות כחלק ממאמצי העירייה לקדם תיירות גאה לעיר.
ביוני 2015 במלאת 40 שנה לאגודת הלהט"ב זכה שטיינר להיכלל בין 40 המשפיעים בתולדות קהילת הלהט"ב.
בן-זוגו, נכון ל-2012 של שטיינר הוא צח גרניט, מנכ"ל האופרה הישראלית תל אביב-יפו.
הערות שוליים

1 2  ורד לוביץ', הומוסקסואל דורש להכיר בו כבן זוג לצרכי מס, באתר ynet, 16 באוגוסט 2000
↑  גאים על מדים באתר GoGay
↑  Army officer’s gay partner loses appeal for benefits באתר Jweekly (באנגלית)
1 2  ציוני דרך באתר חוש"ן - חינוך ושינוי
↑  מייזל דורון באתר יזכור
↑  על זוגיות, נכסים ומיסים באתר GoGay
↑  יובל יועז, "מזוז אישר פטור ממסים לזוג הומואים", וואלה!, 25 בפברואר 2004
↑  ג'ורג' אבני שיר נחמיאס, ‏היכל הקהילה 2015: 40 המשפיעים בתולדות הקהילה, באתר ‏מאקו‏, 7 ביוני 2015
| --- | --- |
בקרת זהויות :  NLI: 987011526168405171  VIAF: 17166233655396040794   WorldCat (עם VIAF): 17166233655396040794 
ראש הממשלה, אריאל שרון, נפגש עם נציגי הקהילה הגאה במשרדו בירושלים. אדיר שטיינר רביעי מימין, 26 בפברואר 2002
אדיר טובול

אדיר טובול (נולד ב-3 ביוני 1979 באשדוד) הוא כדורגלן עבר ישראלי ששיחק בעמדת המגן השמאלי, וכיום מנהל קבוצת מועדון ספורט אשדוד.
קריירה

טובול גדל במחלקת הנוער של מכבי עירוני אשדוד ובגיל 18 עלה לקבוצה הבוגרת בתור קשר שמאלי, ותוך זמן קצר הוסט לעמדת המגן השמאלי. לאחר איחוד קבוצתו עם הפועל אשדוד המשיך טובול לשחק בקבוצה המאוחדת - מועדון ספורט אשדוד, בשורותיה הופיע בליגת העל במהלך כל העשור הראשון של המאה ה-21.
בקיץ 2010 עזב המאמן יוסי מזרחי את אשדוד, ומשום כך החליט טובול לעזוב לשנה אחת את אשדוד לטובת הפועל אשקלון, העולה החדשה לליגת העל. באשקלון שיחק ב-24 משחקי ליגה, אך הקבוצה ירדה ליגה בסיום העונה לאחר עונה אחת בלבד בליגה הראשונה. לאחר חזרתו של מזרחי בקיץ לאחר מכן השתכנע טובול לחזור לאשדוד. במדי אשדוד צבר 249 הופעות והבקיע 2 שערים, והוא נחשב לאחד הסמלים של המועדון.
בפברואר 2013 חתם טובול בקבוצת בני סכנין. ביולי 2013 חתם בקבוצת מכבי נתניה מהליגה הלאומית, ובעונה זו הגיע עם הקבוצה לגמר גביע המדינה, והעפיל עמה בחזרה לליגת העל. בעונת 2014/2015 שיחק בקבוצת מכבי יבנה מהליגה הלאומית.
ב-24 ביוני 2015 חזר טובול למועדון ספורט אשדוד, לאחר שהקבוצה ירדה לליגה הלאומית, ולאחר עונה אחת העפיל עמה בחזרה לליגת העל. בעונת 2016/2017 שותף בשני משחקים בליגת העל, ובסופה פרש ממשחק פעיל ומונה למנהל הקבוצה.
טובול לומד בקריה האקדמית אונו לתואר ראשון בחינוך וחברה, עם התמחות בספורט.
הערות שוליים

↑  תעודות סיום, אשדוד 10
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
R.W.D-13

R.W.D-13 הוא מטוס תיור וקישור קל מתוצרת פולין שהיה בשירות חיל האוויר הישראלי.
המטוס נרכש ב-1938 על ידי חברת אווירון שהיא חברת התעופה העברית הראשונה בארץ ישראל. מטרת הרכישה הייתה לצורכי הדרכה תובלה ותיור וגם לפעולות ביטחון. חברת אווירון השתמשה במטוס כמעט עשור וב-1947 המטוס נמכר ליזמים. באותה השנה המטוסים עברו לשרת את ההגנה והם פעלו במלחמת העצמאות במשימות תובלה סיור פינוי נפגעים וסיוע בתקיפות.
ב-17 בדצמבר 1947 פנחס בן-פורת הטיס את המטוס הזה בפעולה לפינוי פצועים שנפגעו מהתקפה של ערבים אבל כשהוא הגיע לבית אשל הבין שלא צריך לפנות את הפצועים וטס לנבטים ששם הערבים תקפו. הוא המריא עם עוד בחור ועם מקלע ורימונים וטסו לנבטים ושם הם הצליחו באמצעות התקפה אווירית להבריח את הערבים.
מטוס יצא משירות אחרי מלחמת העצמאות.
אגם מאנאפורי

| --- | --- |

 מידע כללי
 סוג:  אגם 
 מידות
 שטח:  142 קילומטר רבוע
 אורך:  29 קילומטר
 עומק מרבי:  444 מטר
 מידע נוסף
 נהר מזין:  Waiau River, Awe Burn, Oonah Burn, Wolfe Burn, Freeman Burn, Spey River, Iris Burn, Grebe River, Wai-waiata Stream 
 מקור לנהר:  Waiau River 
 ‏אגן ניקוז:  1,388 קילומטר רבוע
 מדינות באגן הניקוז:  ניו זילנד ניו זילנד
 קואורדינטות:  45°30′50″S 167°30′29″E﻿ / ﻿45.514°S 167.508°E﻿ / -45.514; 167.508
  (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןאגם מאנאפורי(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןאגם מאנאפורי
 
אגם מאנאפורי (באנגלית: Lake Manapouri) ממוקם באי הדרומי של ניו זילנד. האגם הוא חלק מהפארק הלאומי פיורדלנד. עומקו של האגם הוא 444 מטרים, הוא האגם השני בעומקו בניו זילנד.
בסמוך לגדה המזרחית של האגם ממוקמת העיר הקטנה מאנאפורי.
היסטוריה

שמו המקורי של האגם הוא רוטו-אוא (Roto-ua) שפירושו "האגם הגשום" במאורית. לאחר מכן שונה השם למוטוראו (Moturau) שפירושו "מאה איים". מאנאפורי הוא "האי בעל הלב הפועם" במאורית, בשל האמונה המקומית כי האגם נוצר משתי דמעות של שתי בנותיו של הצ'יף.
תחנת הכוח מאנאפורי

באגם קיימת תחנת כוח הידרואלקטרית הגדולה בניו זילנד. התחנה ממוקמת בקצה המערבי של האגם, בפארק הלאומי פיורדלנד.
העבודות להקמת התחנה החלו בשנת 1964 בהשתתפות 1,800 פועלים וארכו שמונה שנים.
התחנה מייצרת בכל שנה חשמל המספק את התצרוכת של כ-619,000 משפחות במדינה.
הערות שוליים

↑  Get lakeside at Manapōuri באתר The New Zealand Automobile Association Inc
↑  מאנאפורי באתר newzealand.com
↑  Manapouri History, באתר https://www.tourism.net.nz/
↑  Manapōuri hydro station באתר Meridian Energy
| --- | --- |
בקרת זהויות :  VIAF: 315530394   WorldCat (עם VIAF): 315530394
אדיר נעמן

אדיר בניהו נעמן (נולד בי"ד בתשרי ה'תשמ"ה, 10 באוקטובר 1984) הוא ראש המועצה האזורית שפיר.
נעמן מכהן גם כסגן ומ"מ יו"ר איגוד ערים לאיכות הסביבה - נפת אשקלון, יו"ר רשות נחל וניקוז שורק לכיש (ברוטציה), יו"ר ועדת ביקורת של השלטון האזורי, חבר הנהלה וחבר הוועדה המחוזית לתכנון ובנייה, וחבר ועדת ערר ארצית לתכנון ובנייה.
תולדות חייו

נולד לפנחס ולמרים, החמישי מבין שישה אחים וגדל במרכז שפירא. אביו פנחס הקים את הפנימייה הצבאית תורנית לפיקוד אור עציון במרכז שפירא, ופיקד עליה 18 שנים. למד בבית הספר היסודי האזורי שפיר. לאחר לימודי התיכון בישיבת אור עציון למד בישיבת ההסדר קרני שומרון. בשנת 2003 התגייס לצה"ל במסלול הסדר, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבת הצנחנים ומונה למפקד מחלקה בגדוד 101.
לאחר שחרורו מצה"ל למד הנדסה באוניברסיטת בן-גוריון בנגב והחל לעבוד באלתא מערכות. לקראת הבחירות לרשויות המקומיות בישראל ב-2018 התמודד על ראשות מועצה אזורית שפיר מול ראש המועצה שכיהן באותה תקופה אשר אברג'ל ושני מועמדים נוספים ונבחר בסיבוב הראשון עם 46.94% מהקולות. ב-21 בנובמבר 2018 החל לכהן כראש המועצה.
בבחירות המקומיות שהתקיימו ב-27.2.24 ניצח אדיר נעמן את המועמד היחיד שהתמודד מולו, ליאור איובי, כשהוא זוכה ל-61.9% מקולות הבוחרים לעומת 38.1% קולות לאיובי.
נעמן המשיך לקדנציה שנייה בתפקיד ראש המועצה.
נעמן נשוי לאילנית ואב ל-5, מתגורר במרכז שפירא.
הערות שוליים

↑  דוברות עיריית אשקלון, תומר גלאם - ראש העיר אשקלון ויו״ר איגוד ערים לאיכות סביבה נפת אשקלון נבחר שוב לעמוד בראש האיגוד, באתר https://www.ashkelon.muni.il/, ‏19/06/2024
↑  ורדית קליין, זורם עם הנחל ועובר בניקוז, באתר https://www.angeles.co.il/, ‏08/05/2024
↑  מרכז השלטון האזורי, ועדת ביקורת, באתר https://www.mhh.org.il/, ‏לא ידוע
↑  מינהל התכנון, מליאת הוועדה המחוזית דרום, באתר www.gov.il, ‏05.09.2018
↑  אדיר נעמן ניצח בבחירות - יכהן כראש מועצת שפיר, באתר כאן דרום - אשקלון, ‏2018-11-06
↑  אליהו יוסף אילוז - מנהל הבחירות למועצה אזורית שפיר, [chrome-extension://efaidnbmnnnibpcajpcglclefindmkaj/https://www.shaffir.org.il/uploads/n/1709828063.8507.pdf הודעה על תוצאות בחירות לראשות המועצה], באתר www.shaffir.org.il, ‏4.3.24
ערך זה הוא קצרמרבנושא אישים. אתם מוזמנים לתרום לוויקיפדיה ו.
אגם מונון

| --- | --- |

 מידע כללי
 סוג:  אגם מרומקטי 
 מידות
 אורך:  1.5 קילומטר
 מידע נוסף
 מדינות באגן הניקוז:  קמרון 
 קואורדינטות:  5°34′48″N 10°35′12″E﻿ / ﻿5.58°N 10.586666666667°E﻿ / 5.58; 10.586666666667
  (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה אגם מונון(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה אגם מונון(למפת אזור צפון-מערב רגילה) במנדה באלי קומבו וום אקו דרום-מערב אד. המערב ניגריהאגם מונון(למפת אזור צפון-מערב מוגדלת) במנדה באלי קומבו וום אקו דרום-מערב אדמאווה המערב ניגריהאגם מונון
 
אגם מונון (בצרפתית: Lac Monoun) הוא אגם מכתש, (מכונה מאר) באזור המערב, קמרון, השוכן בשדה הוולקני אוקו. ב-15 באוגוסט 1984 התרחשה התפרצות מימית באגם, שהביאה לשחרור כמות גדולה של פחמן דו-חמצני (CO2) שהרג 37 אנשים. בתחילה, מקרי המוות נותרו בלתי מוסברים, ועלו חשד לסיבות כמו טרור. חקירה נוספת ואירוע דומה שבו נהרגו 1,746 אנשים שנתיים לאחר מכן באגם ניוס הובילו להסבר המקובל כיום.
האסון

מספר אנשים דיווחו ששמעו רעש חזק ב-15 באוגוסט 1984, בסביבות השעה 22:30. על פי ההערכות ענן גז בקע ממכתש בחלק המזרחי של האגם. כתוצאה מכך נגרם מותם של תושבים ששהו באזור נמוך, ככל הנראה בין השעה 03:00 לעלות השחר. נטען כי חלק מהקורבנות סבלו מכוויות בעור, שדיווחים התבררו מאוחר יותר כ"נזק לעור" כגון שינוי צבע. ניצולים דיווחו כי הענן הלבנבן דמוי העשן הדיף ריח מר וחומצי. הצמחייה שוטחה סביב חלקו המזרחי של האגם, כנראה בגל גדול של עד 5 מטרים (16 רגל).
למרות שאגם מונון נמצא ליד מרכז שדה געשי הכולל לפחות 34 מכתשים, החקירה שלאחר מכן מצאה שהאירוע לא נגרם מהתפרצות או פליטה פתאומית של גז וולקני מהאגם. במקום זאת, פליטת פחמן דו-חמצני בהתפרצות מימית היא הגורם המוערך. יחד עם זאת, ריחו של הענן ונזקי העור לקורבנות לא הוסברו במלואם. תיאוריות מסוימות מייחסות את בעיות העור לשילוב של מצבים קיימים והשפעות שגרתיות שלאחר המוות כמו מחלת הלבור מוטיס, פרשנות רפואית אחרת אומרת שקצב חילוף החומרים של הגוף הופחת מה שגרם להגבלה חמורה במחזור הדם בכלי נימי העור, וכתוצאה מכך נמק, למרות שאין הסכמה ברורה.
בין הקורבנות היו כמה מהנושאים במשאית שהובילה שנים עשר אנשים. המנוע של המשאית הפסיק לפעול כשהיה "מורעב חמצן", והאנשים בתוך המשאית יצאו ונהרגו. שני אנשים שישבו על גבי המשאית שרדו, כי מיקומם המוגבה איפשר להם לנשום, זאת מכיוון שפחמן דו-חמצני כבד יותר מהאוויר (ברובו חמצן וחנקן) מה שגורם לו לרדת קרוב לקרקע.
שנתיים לאחר מכן, ב-21 באוגוסט 1986, התרחש אירוע דומה וקטלני אף יותר באגם ניוס, כ-100 קילומטרים (62 מיל) צפון-צפון מערב, הרג 1,746 בני אדם ויותר מ-3,000 בעלי חיים. יחד עם אגם ניוס ואגם קיוו, אגם מונון הוא אחד משלושה אגמים בעולם הידועים כבעלי ריכוז גבוה של גז המומס עמוק מתחת לפני השטח ושיש להם את התנאים הנכונים להתפרצות מימית.
הסרת גז

בחודשים מרץ ואפריל בדיקה ראשונית של 1992 נערכה באגם מונון בשיטת הרמת הגז כפי שמוכרת בתעשיית הנפט. בתחילה יש צורך במשאבה (או רצוי בהזרקת גז דחוס) כדי למשוך מים מהקרקעית, אך כאשר פחמן דו-חמצני מתחיל לצאת מהתמיסה הוא יוצר ציפה במים בצינורות, מה שמאפשר תהליך המקיים את עצמו ללא צורך באספקת אנרגיה חיצונית.
בשל תקציב מצומצם לפרויקט ולבנייה בעבודת יד, הפתרון היה שימוש בצינורות פוליאתילן בצפיפות גבוהה (HDPE). לחומר משקל סגולי של 0.96 ק"ג/ליטר שמשמעותו ציפה כמעט נייטרלית במים. פלסטיק HDPE גמיש, לא שביר ועמיד בפני שינויים כימיים ובלי מזג אוויר כחומר מוכח לרשתות הפצה של גז טבעי. ניתן היה להלחים את הצינורות בקלות בשטח, ונפרסו רק בעזרת כמה סירות גומי עם מצופים. תלוי בחופשיות מרפסודה מעוגנת כמו מטוטלת. למרבה הצער, המים העשירים ב-CO2 ומדולדלי החמצן מהעומק הם אתגר עבור אביזרי פלדה: קורוזיה התרחשה ויצרה סידריט שהסירה ברזל מהפלדה.
בדצמבר 2013, שודרג צינור הסרת הגז במשאבה סיבובית קטנה המונעת על ידי אנרגיה סולארית, מכיוון שהוא איבד את יכולת ההרמה העצמית שלו בגלל השפעת הבעבוע במעלה כיוון שכמות משמעותית של CO2 הוסרה מהשכבות התחתונות. המערכת החדשה מסוגלת להרים 100 ממטרים מעוקבים של מים תחתונים אל פני השטח ביום. יכולת הסרת הגז הזו קטנה למרבה הצער מהזרימה הטבעית של מים עשירי CO2, ולכן יש צורך בשתי משאבות סולאריות נוספות כדי למנוע הצטברות ארוכת טווח של רמות גבוהות ומסוכנות של CO2 במפלסי המים השכבתיים.
הערות שוליים

1 2 3 4  Kusakabe, Minoru (2017-04-07). "Lakes Nyos and Monoun Gas Disasters (Cameroon) — Limnic Eruptions Caused by Excessive Accumulation of Magmatic CO2 in Crater Lakes" (PDF). Geochemistry Monograph Series. 1 (1): 1–50. doi:10.5047/gems.2017.00101.0001. נבדק ב-2022-01-26. Lake Monoun experienced a gas burst on 15 August 1984, that killed 37 people by asphyxiation. [..] It was found in a later survey that vegetation at the east end of the lake was flattened, indicating that the water wave locally reached up to 5 m high, and that the color of the lake water changed to a reddish brown.
↑  "1986: Hundreds gassed in Cameroon lake disaster". BBC. bbc.co.uk. 21 באוגוסט 1986. נבדק ב-9 ביוני 2016. {{cite news}}:  (עזרה)
↑  Halbwachs M, Sabroux JC, Grangeon J, Kayser G, Tochon-Danguy JC, Felix A, Béard JC, Villevieille A, Vitter G, Richon P, Alfred Wüest A, Hell J (2011-06-03). "Degassing the "killer lakes" Nyos and Monoun, Cameroon" (PDF). Eos. 85 (30): 281–285. doi:10.1029/2004EO300001. ISSN 0096-3941.
אגם מונון
WinWin

ערך זה עוסק באתר מודעות לוח אינטרנטי של קבוצת ידיעות אחרונות. אם התכוונתם למשחק win-win, ראו .
| --- | --- |

סמליל האתר
 סוג:  אתר לוחות
 תקופת הפעילות:  4 במרץ 2007 – נובמבר 2020 (כ־13 שנים)
 בעלות:  ידיעות אחרונות
 שירותים עיקריים:  אתר לוחות
 www.winwin.co.il
 
WinWin היה אתר לוחות, הנמנה עם קבוצת "ידיעות אחרונות". האתר הושק ב-4 במרץ 2007 ונסגר ב-2020.
מאפייני האתר

לוח WINWIN היה אתר מודעות לוח אינטרנטי של קבוצת ידיעות אחרונות.
האתר אפשר פרסום בחינם של מודעות למכירת רכב, השכרה ומכירה של נדל"ן פרטי ומסחרי בישראל ומחוצה לה, מוצרי יד שנייה, בעלי חיים ועוד.
האתר הכיל את זירת דירות חדשות – אשר הציגה פרויקטים חדשים בכל רחבי הארץ כולל תמונות, וידאו, מפרט טכני ותוכניות דירה.
בלוח שולב מחירון הרכב ומחירון הדירות של לוי יצחק –מחירון הרכב שנחשב למוסמך בענף הביטוח והשמאות בישראל.
בדצמבר 2013 עלתה באתר זירת רכב חדש המחודשת בשיתוף חברת CARS FORUM, אשר הכילה סקירות רכב רלוונטיות ועדכניות של כלל היצרנים והדגמים בשוק.
במרץ 2014 התווסף באתר שירות המאפשר רכישת מוצרי יד שנייה מלקוחות פרטיים, באמצעות כרטיס אשראי.
האתר נסגר בנובמבר 2020.
הערות שוליים

↑  רועי גולדנברג, ‏מחירון הרכב של לוי יצחק - מעכשיו בחינם באינטרנט, באתר גלובס, 20 בספטמבר 2011